EUROPA-KOMMISSIONEN Bruxelles, den 29.4.2016 COM(2016) 233 final 2016/0123(NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Verdenshandelsorganisationens Almindelige Råd vedrørende Den Europæiske Unions anmodning om en forlængelse af WTO-fritagelsen, for så vidt angår den autonome præferenceordning for det vestlige Balkan



BEGRUNDELSE 1.BAGGRUND FOR FORSLAGET •Forslagets begrundelse og formål Formålet med dette forslag er at fastlægge den holdning, som Den Europæiske Union skal indtage i Verdenshandelsorganisationens (WTO's) Almindelige Råd vedrørende en forlængelse af WTO-fritagelsen, for så vidt angår de autonome handelspræferencer, som Den Europæiske Union bør indrømme det vestlige Balkan, indtil den 31. december 2021. Dette bliver i givet fald WTO's tredje forlængelse af fritagelsen. Den 8. december 2000 vedtog WTO's Almindelige Råd at indrømme Den Europæiske Union en fritagelse for sine forpligtelser i henhold til artikel I, stk. 1, i GATT 1994 i det omfang, det er nødvendigt for at give Den Europæiske Union mulighed for at give præferencebehandling til de præferenceberettigede lande i en periode frem til den 31. december 2006. Den 28. juli 2006 blev Den Europæiske Union indrømmet en forlængelse indtil den 31. december 2011. Den 5. december 2011 blev Den Europæiske Union indrømmet en forlængelse indtil den 31. december 2016. •Sammenhæng med de gældende regler på samme område Den Europæiske Union har indrømmet præferencetold til det vestlige Balkan på grundlag af Rådets forordning (EF) nr. 2007/2000 af 18. september 2000, hvorved der indføres afgiftsfri behandling eller præferencebehandling af produkter med oprindelse i det vestlige Balkan (Albanien, Bosnien-Hercegovina, Kroatien, Den Tidligere Jugoslaviske Republik Makedonien, Kosovo, Montenegro og Serbien). Forordning (EF) nr. 2007/2000 er blevet ændret væsentligt flere gange og kodificeret ved Rådets forordning (EF) nr. 1215/2009. I 2011 blev der indført yderligere ændringer på grundlag af Europa-Parlamentets og Rådets forordning (EU) nr. 1336/2011 af 13. december 2011, herunder en forlængelse af de autonome handelspræferencer indtil den 31. december 2015. Ved Rådets forordning (EU) nr. 517/2013 blev Kroatien fjernet fra anvendelsesområdet for Rådets forordning (EF) nr. 1215/2009 som følge af sin tiltrædelse af EU. Den Europæiske Union har vedtaget Europa-Parlamentets og Rådets forordning (EU) nr. 2423/2015 af 16. december 2015 om yderligere ændring af Rådets forordning (EF) nr. 1215/2009 og forlængelse af den autonome præferenceordning for det vestlige Balkan indtil den 31. december 2020. •Sammenhæng med Unionens politik på andre områder Ikke relevant. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Rådet vedtager på forslag af Kommissionen eller Unionens højtstående repræsentant for udenrigsanliggender og sikkerhedspolitik en afgørelse om fastlæggelse af, hvilken holdning der skal indtages på Den Europæiske Unions vegne i et organ nedsat ved en international aftale, når dette organ skal vedtage en afgørelse, der har retsvirkning, jf. artikel 218, stk. 9, i traktaten om Den Europæiske Unions funktionsmåde (TEUF). Indrømmelsen af en fritagelse, for så vidt angår yderligere autonome handelspræferencer, som Den Europæiske Union har indrømmet det vestlige Balkan, falder ind under denne bestemmelse, da afgørelsen træffes af et organ, som er nedsat ved en international aftale (WTO's Almindelige Råd eller ministerkonference), og påvirker Den Europæiske Unions rettigheder og forpligtelser. •Nærhedsprincippet (for områder, der ikke er omfattet af enekompetence) Ikke relevant. •Proportionalitetsprincippet Ikke relevant. •Valg af retsakt

Ikke relevant. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER Ikke relevant. 4.VIRKNINGER FOR BUDGETTET Ikke relevant. 5.ANDRE FORHOLD Ikke relevant. 2016/0123 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Verdenshandelsorganisationens Almindelige Råd vedrørende Den Europæiske Unions anmodning om en forlængelse af WTO-fritagelsen, for så vidt angår den autonome præferenceordning for det vestlige Balkan RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1)Ved artikel IX, stk. 3 og 4, i Marrakeshoverenskomsten om oprettelse af Verdenshandelsorganisationen ("WTO-overenskomsten") fastsættes procedurerne for at indrømme en fritagelse for en forpligtelse, som er pålagt en medlemsstat i medfør af WTO-overenskomsten eller en af de multilaterale handelsaftaler. (2)Rådets forordning (EF) nr. 2007/2000 af 18. september 2000, hvorved der indføres afgiftsfri behandling eller præferencebehandling af produkter med oprindelse i det vestlige Balkan (Albanien, Bosnien-Hercegovina, Kroatien, Den Tidligere Jugoslaviske Republik Makedonien, Kosovo, Montenegro og Serbien), er blevet væsentligt ændret flere gange og kodificeret ved Rådets forordning (EF) nr. 1215/2009. Europa-Parlamentets og Rådets forordning (EU) nr. 1336/2011 af 13. december 2011 forlængede indrømmelsen af autonome handelspræferencer indtil 31. december 2015. Rådets forordning (EU) nr. 517/2013 fjernede Kroatien fra anvendelsesområdet for Rådets forordning (EF) nr. 1215/2009 som følge af landets tiltrædelse af Den Europæiske Union. Europa-Parlamentets og Rådets forordning (EU) nr. 2423/2015 af 16. december 2015 forlænger indrømmelsen af autonome handelspræferencer indtil den 31. december 2020. Rådets forordning (EF) nr. 1215/2009, som senest ændret, giver mulighed for fri adgang til EU-markedet for produkter med oprindelse i de vestbalkanske lande og territorier, med undtagelse af visse landbrugsprodukter, som er omfattet af begrænsede indrømmelser i form af toldfrie kontingenter. (3)Hvis der ikke i fornødent omfang foreligger en fritagelse for Den Europæiske Unions forpligtelser i henhold til artikel I, stk. 1, i GATT 1994 og artikel XIII i GATT 1994, er det nødvendigt at udvide disse autonome handelspræferencer til at omfatte alle andre medlemmer af Verdenshandelsorganisationen (WTO). (4)Det er i Den Europæiske Unions interesse at anmode om en forlængelse af WTO-fritagelsen, for så vidt angår de autonome handelspræferencer, som Den Europæiske Union har indrømmet landene i det vestlige Balkan i henhold til artikel IX, stk. 3, i WTO-overenskomsten. (5)Den Europæiske Union er forpligtet til at indgive en sådan anmodning til WTO.